text: [{"text_idx": "#000000", "text": "Spyr ein l\u00e6kna um korona-bo\u0301lkurin a\u0301 Facebook takkar nu\u0301 fyri seg"}, {"text_idx": "#000001", "text": "Sja\u0301lvbodnu l\u00e6knarnir, sum du\u0301gliga hava svara\u00f0 upp a\u0301 spurningar um korona, lata nu\u0301 bo\u0301lkin \u201cSpyr ein l\u00e6kna um korona\u201d aftur \u2013 i\u0301 \u00f8llum f\u00f8rum fyribils. \u2013 Vo\u0301nandi ver\u00f0ur ta\u00f0 ikki aftur ney\u00f0ugt vi\u00f0 einum sli\u0301kum bo\u0301lki eina a\u00f0ru fer\u00f0, siga sja\u0301lvbodnu l\u00e6knarnir"}, {"text_idx": "#000002", "text": "\u201cN\u00e6r er man symptomfri\u0301ur? Er ein tipt n\u00f8s at meta sum symptom, sum ger, at eg kann smitta onnur?\u201d"}, {"text_idx": "#000003", "text": "\u201cHvussu leingi kann ta\u00f0 ganga fra\u0301 ti\u0301, at ein er smitta\u00f0ur, til ein gerst sju\u0301kur?\u201d"}, {"text_idx": "#000004", "text": "\u201cKann man bli\u0301va smitta\u00f0ur aftur av Omikron eftir ein ma\u0301na\u00f0?\u201d"}, {"text_idx": "#000005", "text": "Spurningar um korona hava og eru enn no\u0301gvir, og ta\u00f0 hava veri\u00f0 no\u0301gvir spurningar spurdir si\u0301\u00f0an 22. September i\u0301 2020, ta\u0301 Facebook-bo\u0301lkurin \u201cSpyr ein l\u00e6kna um korona\u201d sa\u0301 dagsins ljo\u0301s."}, {"text_idx": "#000006", "text": "\u2013 Upp a\u0301 ha\u0301lvtanna\u00f0 a\u0301r hava veri\u00f0 omanfyri 2.500 uppsl\u00f8g, 5.500 kommentarir og 25000 reaktio\u0301nir inni a\u0301 bo\u0301lkinum, sigur Marnar Fri\u0301\u00f0heim Kristiansen, i\u00f0 er ein av sja\u0301lvbodnu l\u00e6knunum, sum i\u0301 si\u0301nari fri\u0301ti\u0301\u00f0 hevur svara\u00f0 spurningum fra\u0301 fo\u0301lki um koronu."}, {"text_idx": "#000007", "text": "Bo\u0301lkurin bleiv av fyrstan ti\u0301\u00f0 gj\u00f8rdur, eftir at l\u00e6knar i\u0301 F\u00f8royum fingu i\u0301bla\u0301stur av ti\u0301 danska bo\u0301lkinum \u201cSp\u00f8rg en l\u00e6ge om coronavirus\u201d, i\u00f0 danir hava tiki\u00f0 sera v\u00e6l i\u0301mo\u0301ti, og ta\u00f0 sama kann sigast um f\u00f8royska bo\u0301lkin."}, {"text_idx": "#000009", "text": "\u2013 28. februar ver\u00f0ur tann seinasti dagurin vit taka i\u0301mo\u0301ti spurningum, samstundis sum t\u00e6r seinastu koronaavmarkingarnar ver\u00f0a tiknar av. Um ta\u00f0 ver\u00f0ur so, at muran i\u0301 farso\u0301ttini aftur broytist, fa\u0301a vit eitt nu\u0301 fa\u0301a eitt verri fra\u0301brigdi, so kann ta\u00f0 vera at vit fara at taka hendan bo\u0301lkin fram aftur, stendur at lesa i\u0301 eini fra\u0301bo\u00f0an a\u0301 Facebook-bo\u0301lkinum."}, {"text_idx": "#000010", "text": "Teir sja\u0301lvbodnu l\u00e6knarnir skriva, at ta\u00f0 er ikki ti\u0301, at heimsfarso\u0301ttin er av, at bo\u0301lkurin nu\u0301 letur aftur, men korona er tann sama ho\u0301ttanin i\u0301 dag, sum ta\u00f0 var fyri tveimum a\u0301rum si\u0301\u00f0an."}, {"text_idx": "#000011", "text": "\u2013 Ta\u00f0 er fyrst og fremst koppsetingini at takka, men eisini orsaka av, at fra\u0301brigdi\u00f0, sum vit hava nu\u0301 (Omikron, red.) ikki elvir til eins ringa sju\u0301ku, sum Delta-fra\u0301brigdi\u00f0 gj\u00f8rdi. Ta\u00f0 hevur gj\u00f8rt, at landsins myndugleikar hava avgj\u00f8rt, at taka allar koronuavmarkingar av so li\u0301\u00f0andi."}, {"text_idx": "#000012", "text": "\u2013 Tu\u0301sund takk fyri allar spurningarnar og tu\u0301sund takk til tykkum, sum hava lisi\u00f0 vi\u00f0. Vit l\u00e6knar hava veri\u00f0 sera gla\u00f0ir fyri hendan bo\u0301lkin, og gla\u00f0ir, at fo\u0301lk hava tiki\u00f0 so v\u00e6l i\u0301mo\u0301ti honum. Vo\u0301nandi ver\u00f0ur ta\u00f0 ikki aftur ney\u00f0ugt vi\u00f0 einum sli\u0301kum bo\u0301lki eina a\u00f0ru fer\u00f0, skriva teir sja\u0301lvbodnu l\u00e6knarnar, Marnar, Gunnhild, Gu\u00f0run, Jeaneth og Ronja, sum du\u0301gliga og dag og dagliga hava svara\u00f0 spurningum fra\u0301 fo\u0301lki um korona."}]